paragraph_text: Golem (hebr. גולם‎; zametak, neoblikovana tvar), prema Talmudu amorfna masa koja predstavlja Adama u amorfnom stanju. Prema židovskoj mitologiji, može se odnositi i na antropomorno biće načinjeno od gline ili blata i oživljeno pomoću magije koje ne posjeduje vlastitu volje, već je potčinjeno volji gospodara koji ga je izradio. U srednjem vijeku su postojale brojne legende o tim stvorenjima koji bi bili oživljeni kombinacijom čaranja i slova koje su tvorile svetu riječ ili jednu od imena Boga.<ref>Golem - Britannica Online Najpoznatija legenda je ona o čovjeku od gline kojeg je 1580. godine izradio i oživio praški rabin Levi ben Bezabel (o. 1520. – 1609.) te ga postavio za svog slugu i branitelja židovske općine.<ref>Golem - Hrvatska enciklopedija Kada je golem postao nasilan i počeo terorizirati građane Praga, Levi ben Bezabel ga je uništio tako što je izbrisao prvo slovo riječi emet (hebr. אמת – "istina") s njegova čela, tako da je ostalo zapisano samo met (hebr. מת – "smrt"), što je zaustavilo i uništilo golema.